《游黄山》
宋代·石应孙

山川形胜雄江东，九华辉映天都峰。
传闻早已汤胸臆，恨不插翼长相从。
朅来随牒官秋浦，城郭奔驰厌尘土。
絜家捧檄过临城，偷闲两作烟霞主。
黄山登鉴原无由。何期易地太平游。
清池轩害日舒丽，突兀楼观撑深幽。
凭高徙倚敞心目，绝壁半天横碧玉。
回溪千里指顾间，螺髻分明三十六。
壮怀高向紫霄悬，俯视培楼真一拳。
古今秀色餐不尽，笔端收拾生去烟。
萍踪倘未逐流水，古刹相望二三里。
暇时风月得交游，鸥鹭同眠勿惊起。

作者简介：石应孙，晋江（今福建泉州）人。孝宗淳熙十一年（一一八四）进士（清乾隆《晋江县志》卷八）。光宗绍熙二年（一一九一）为池州贵池尉（《宋会要辑稿》职官七三之六）。宁宗嘉定十二年（一二一九）由通判雷州任放罢（同上书职官七五之二一）。今录诗五首。